Limbažos

**APSTIPRINĀTS**

ar Limbažu novada domes

23.09.2021. sēdes lēmumu Nr.268

(protokols Nr.6, 33.§)

**Sacensību “Nēģu kross 2021”**

**NOLIKUMS**

**1. Mērķi un uzdevumi**

1.1. Noskaidrot ātrākos skrējējus šajās sacensībās.

1.2. Popularizēt skriešanu jaunatnes un iedzīvotāju vidū.

Iesaistīt bērnus, jauniešus, vecākus un iedzīvotājus sacensību atmosfērā.

1.3. Rast pozitīvas emocijas.

**2. Sacensību vadība**

2.1. Sacensības organizē sporta un atpūtas komplekss “ Zvejnieku parks” sadarbībā ar Salacgrīvas administrāciju.

2.2. Sacensību norisi vada Salacgrīvas sporta metodiķe Mārīte Jankovska (tālr.28626884) un apstiprinātā tiesnešu kolēģija.

**3. Vieta un laiks**

3.1. Sacensības notiek **2021.gada 9.oktobrī, Salacgrīvas pagasta teritorijā, Limbažu novadā, brīvdienu mājas “Vējavas” (tuvāk Svētupes nēģu tacim). Starts un finišs “Vējavās”.**

3.2. Sacensību sākums **plkst.11.00.** Reģistrēšanās sacensībām 2021.gada 9.oktobrī no plkst. 9.00 – 10.45 sacensību vietā.

**4. Noteikumi par dalībniekiem**

4.1. Sacensībās var piedalīties visi iedzīvotāji, kam to ļauj veselības stāvoklis. Sacensību organizatori neuzņemas atbildību par sacensību dalībnieku veselības stāvokli.

4.2. Sacensību dalībnieki apņemas ievērot ceļu satiksmes noteikumus.

**5. Pieteikšanās**

5.1. Dalībnieki sacensībām piesakās sacensību dienā 2021.gada 9.oktobrī sacensību vietā no plkst.9.00 – 10.45

5.2. Dalības maksa sacensībām 5,-EUR, kura tiek veikta reģistrēšanās laikā. Dalības maksa tiek iekasēta sākot no 18 gadu vecuma. Dalības maksa tiks izlietota ar sacensību organizēšanu saistīto izmaksu daļējai segšanai.

**6. Sacensību programma**

6.1. **2 km distance** – zēni, meitenes. Šajā distancē piedalās skrējēji vecumā līdz 12 gadiem (ieskaitot).

6.2. **5 km distance –** vīrieši, sievietes. Šajā distancē nav vecuma ierobežojuma.

6.3. **10 km distance** - vīrieši, sievietes. Šajā distancē nav vecuma ierobežojuma.

6.4. **21 km distance** - vīrieši, sievietes. Šajā distancē nav vecuma ierobežojuma.

Dalībnieki trasē dodas ar kopēju startu katrā distances garumā.

2 km, 5 km un 10 km trase vedīs pa Lauteru priežu mežu.

21km trase vedīs pa Lauteru priežu mežu, cauri Salacgrīvai uz Nēģu tačiem (izskrien cauri trīs Salacas nēģu tačiem), šķērso pa Salacas upi trešo nēģu taci un atpakaļ pa Lauteru priežu mežu uz “Vējavām”.

**7. Vērtēšana, apbalvošana**

7.1. 2 km, 5 km, 10 km un 21 km distancēs atsevišķi tiek vērtēti vīrieši un sievietes.

7.2. 2 km distancē, ar īpaši izgatavotām medaļām šīm sacensībām, tiks apbalvoti 1. – 3.vietu ieguvēji zēni un meitenes. Šīs distances pārējiem sacensību dalībniekiem tiks pasniegtas šī “Nēģu krosa” piemiņas medaļas.

7.3. 5 km, 10 km distancē ar medaļām tiks apbalvoti 1. – 3.vietu ieguvēji vīrieši un sievietes. Pārējiem sacensību dalībniekiem tiks pasniegtas šī “Nēģu krosa” piemiņas medaļas.

7.4. 21 km distancē ar medaļām tiks apbalvoti 1. – 3.vietu ieguvēji vīrieši un sievietes. Pārējiem sacensību dalībniekiem tiks pasniegtas šī “Nēģu krosa” piemiņas medaļas.

7.5. Katrā distancē godalgoto vietu ieguvējiem paredzētas specbalvas un pārsteiguma balvas no pasākuma atbalstītājiem.

**8. Izdevumi**

Izdevumus, kas saistīti ar sacensību sarīkošanu, sedz Salacgrīvas administrācija.

**9. Dažādi**

9.1. Sacensību organizatori un tiesneši garantē godīgu un precīzu sacensību izvešanas kārtību un to prasīs arī no sacensību dalībniekiem.

9.2. Sacensību dalībnieks ar savu parakstu pieteikumā:

* + 1. Apliecina veselības stāvokļa atbilstību izvēlētajai slodzei;
    2. Apliecinu, ka sacensību organizatori nekādi neatbild par jebkuriem materiāliem zaudējumiem vai nelaimes gadījumiem, vai nāves gadījumiem sacensību laikā, gan pirms, vai pēc tām;
    3. Piekrīt, ka personas dati (vārds, uzvārds, dzimums, dzimšanas dati,) tiks uzglabāti sacensību organizētāju dokumentācijā sacensību laikā un tie netiks izpausti trešajām personām ārpus sacensībām. Personas dati pēc sacensībām tiks uzglabāti vienu gadu un iznīcināti.
    4. Piekrīt, ka sacensību organizators izmantos un demonstrēs pēc saviem ieskatiem jebkurus videomateriālus, fotoattēlus vai arī to reprodukcijas, kas tapuši sacensību laikā, un, kurās attēlots/a sacensību dalībnieks.

Limbažu novada pašvaldības

Domes priekšsēdētājs D. Straubergs