

**LIMBAŽU novada DOME**

Reģ. Nr. 90009114631, Rīgas iela 16, Limbaži, Limbažu novads, LV–4001;

E-adrese \_DEFAULT@90009114631; e-pasts pasts@limbazi.lv; tālrunis 64023003

Salacgrīvā, Limbažu novadā

*Dokumenta datums ir tā*

*elektroniskās parakstīšanas laiks*

## SALACGRĪVAS NOVADA PAŠVALDĪBAS

## BUDŽETA IZPILDES PĀRSKATA SKAIDROJUMS

**Budžeta izstrādāšanas un klasifikācijas principi**

Pašvaldības budžets sastāv no pamatbudžeta, ziedojumiem un dāvinājumiem, tas ietver visus novada (novada iestāžu un institūciju) iekasētos vai saņemtos ieņēmumus un aizņēmumus, kurus apropriē novada mērķiem. Budžetu izstrādā saskaņā ar naudas plūsmas principu.

Pašvaldības budžets sastāv no ieņēmumu, izdevumu un finansēšanas daļas. Budžetus sastāda saimnieciskajam gadam, kas sākas katra gada 1.janvārī un beidzas 31.decembrī. Pašvaldības budžetu klasificē atbilstoši:

- LR MK 2005.gada 27.decembra noteikumiem Nr.1031 “Noteikumi par budžetu izdevumu klasifikāciju atbilstoši ekonomiskajām kategorijām”,

- LR MK 2005.gada 27.decembra noteikumiem Nr.1032 “Noteikumi par budžetu ieņēmumu klasifikāciju” ,

- LR MK 2005.gada 13.decembra noteikumiem Nr. 934 “Noteikumi par budžetu izdevumu klasifikāciju atbilstoši funkcionālajām kategorijām”,

- LR MK 2005.gada 22.novembra noteikumiem Nr. 875 “Noteikumi par budžetu finansēšanas klasifikāciju”.

Budžeta izstrādāšanas un apstiprināšanas kārtību nosaka ar Salacgrīvas novada domes 2009.gada 19. augusta lēmumu Nr. 152 „Par noteikumu “Salacgrīvas novada budžeta izstrādāšanas, apstiprināšanas, izpildes un kontroles kārtība” apstiprināšanu”, kas izdoti pamatojoties uz:

* Likumu “Par pašvaldībām”,
* Likumu “Par pašvaldību budžetiem’’,
* Likumu “Par budžetu un finanšu vadību”.

Budžets ir līdzeklis likumā “Par pašvaldībām” noteikto funkciju īstenošanai ar finansiālām metodēm. Budžets ir pašvaldības finansiālās darbības un vadības pamatā.

Budžets tiek veidots pēc nulles bāzes budžeta metodes.

Salacgrīvas novada pašvaldības konsolidētais budžeta izpildes pārskats sagatavots, pamatojoties uz grāmatvedības uzskaites datiem. Konsolidējot budžeta izpildes pārskatus, apvieno budžeta iestāžu budžeta izpildes pārskatus. Apvienojot pakļautībā esošo iestāžu budžeta izpildes pārskatus, par pamatu ņem katras iestādes sagatavotos un apstiprinātos budžeta izpildes pārskatus. Budžeta izpildes pārskatus sagatavo saskaņā ar gada pārskata sagatavošanas norādītajiem pamatprincipiem.

Pakļautībā esošo iestāžu budžeta izpildes pārskatu konsolidāciju veic, apvienojot konsolidācijā iesaistīto iestāžu ieņēmumu un izdevumu posteņus un pilnībā izslēdzot savstarpējo darījumu rezultātus. Sagatavojot pašvaldības kopsavilkuma budžeta izpildes pārskatu, izslēgti tiek darījumi, kuri notikuši starp pārskatā iekļautajām budžeta iestādēm.

Lai sekmētu budžeta līdzekļu racionālāku izmantošanu gan budžeta sastādīšanas, gan realizācijas procesā ir trīs iekšējās kontroles sistēmas posmi:

* Priekškontrole – tiek izmantota budžeta plānošanas un sastādīšanas procesā. (tiek iesaistīti visi iestāžu/struktūrvienību vadītāji, speciālisti un pašvaldības izveidotās komisijas un komitejas);
* Kārtējā kontrole – notiek pirms tiek veikta jebkura samaksa par materiālo vērtību iegādi, sniegtiem pakalpojumiem vai padarīto darbu, pārliecinoties vai pašvaldības budžetā paredzēts finansējums attiecīgo izdevumu segšanai;
* Pēckontrole notiek ekonomiskās klasifikācijas divu ciparu griezumā, katru mēnesi pēc 9.datuma salīdzinot katras struktūrvienības plānoto izdevumu tāmi gadam ar faktisko izpildi. Ar ieviesto budžeta plānošanas izpildes kontroles risinājumu MicroStrategy iespēja katru dienu redzēt visus iepriekšējā dienā veiktos pārskaitījumus vai saņemtos maksājumus.


Budžeta izpildītāji ir atbildīgi par to, lai izdevumi pēc naudas plūsmas nepārsniedz tāmē apstiprinātos plānotos budžeta izdevumus atbilstoši ekonomiskajām un funkcionālajām kategorijām.

Budžeta izstrādāšanas, apstiprināšanas un izpildes kontroles kārtības ievērošanu un līdzekļu izlietojuma atbilstību paredzētiem mērķiem, finanšu vadības principiem un normatīvajiem aktiem atbilstoši savai kompetencei kontrolē finanšu nodaļa, zvērināts revidents, kā arī Valsts kontrole.


**Budžeta izpilde**


Salacgrīvas novada pašvaldības 2021.gada budžets tika apstiprināts 2020.gada 16.decembrī, Saistošie noteikumi Nr. B-1, 2021.gadā līdz 1.jūlijam ir veikti 6 reizes budžeta grozījumi sakarā ar papildus finansējuma saņemšanu, projektu realizāciju, ieņēmumu palielināšanu, kā arī precizējot izdevumus pa kodiem. Pēdējie budžeta grozījumi veikti 2021.gada 29.jūnijā (Saistošie noteikumi Nr. B-7).

Pārskata gada pirmajā pusgadā pašvaldības konsolidētā budžeta ieņēmumi 4.9 milj. *euro*. Budžeta ieņēmumus veido saņemtie nodokļu ieņēmumi, valsts un pašvaldību budžetu transferti, valsts un pašvaldību nodevas un citi maksājumi budžetos, kā arī pašvaldības budžeta iestāžu ieņēmumi no sniegtajiem maksas pakalpojumiem. No kopējiem budžeta ieņēmumiem 1.83 milj. *euro* jeb 37% veido iedzīvotāju ienākumu nodokļa ieņēmumi, 2.27 milj. *euro* jeb 46% valsts budžeta transferti, 0.53 milj. *euro* jeb 11% nekustamā īpašuma nodokļa ieņēmumi, 0.05 milj. *euro* jeb 1% budžeta iestāžu ieņēmumi un 0.10 milj. *euro* jeb 2% pašvaldību budžeta transferti. Pārējie ieņēmumi, kopējā ieņēmumu struktūrā sastāda 3%.





Tā kā šis ir reorganizētās Salacgrīvas novada pašvaldības konsolidētā darbības slēguma pārskats un aptver izpildes informāciju par periodu līdz 01.07.2021. dati ar iepriekšējo gadu salīdzināmi vizuāli.








Budžeta izdevumu kopsumma pārskata gada pirmajā pusgadā sastāda 5.43 milj. *euro.* Finansējuma izlietojumā, izdevumos pēc funkcionālajām kategorijām, lielākais īpatsvars izglītībai 1.84 milj. *euro*. jeb 34%, 1.09 milj. *euro*. Jeb 20% apmērā izlietots ekonomiskai darbībai*,* izdevumi kultūrai un sportam 0.84 milj. *euro* jeb 16%, pašvaldības teritoriju un mājokļu apsaimniekošanai 0.54 milj. *euro* jeb 10%. Izdevumi vispārējiem valdības dienestiem, kuri ietver pašvaldību savstarpējos norēķinus par izglītības iestāžu pakalpojumiem, tai skaitā Limbažu un Salacgrīvas novada Sporta skolas uzturēšanas izdevumus, kā arī pašvaldību savstarpējos norēķinus par sociāliem pakalpojumiem un kredītu apkalpošanas izdevumus, sastāda 0.63 milj. *euro* jeb 12% no kopējiem izdevumiem izdevumu struktūrā. Sociālai aizsardzībai 0.41 milj. *euro* jeb 8%.











|  |  |  |  |  |  |  |
| --- | --- | --- | --- | --- | --- | --- |
| **Nosaukums** | **Plāns 2021.gadam sākotnējais** | **Plāns 2021.gadam** | **Plāna izmaiņas** | **Izpilde 2021.gada pirmā pusgadā** | **Pēdējais plāns -izpilde** | **Izpildes % pret plānu** |
| **KOPĀ IEŅĒMUMI** | **7 835 250** | **9 199 035** | **1 363 785** | **4 939 920** | **4 259 115** | **54%** |
| Ienākuma nodokļi | 3 920 350 | 3 996 828 | 76 478 | 1 834 826 | 2 162 002 | 46% |
| Īpašuma nodokļi | 638 365 | 638 365 | 0 | 525 493 | 112 872 | 82% |
| Nodokļi par pakalpojumiem un precēm | 18 000 | 18 000 | 0 | 11 561 | 6 439 | 64% |
| Ieņēmumi no uzņēmējdarbības un īpašuma | 0 | 0 | 0 | 422 | -422 |  |
| Valsts (pašvaldību) nodevas un kancelejas nodevas | 10 037 | 10 265 | 228 | 4 107 | 6 158 | 40% |
| Naudas sodi un sankcijas | 2 000 | 2 000 | 0 | 622 | 1 378 | 31% |
| Pārējie nenodokļu ieņēmumi | 51 749 | 53 819 | 2 070 | 39 050 | 14 769 | 73% |
| Ieņēmumi no valsts (pašvaldības) īpašuma iznomāšanas un pārdošanas | 84 944 | 115 469 | 30 525 | 98 865 | 16 604 | 86% |
| Valsts budžeta transferti | 2 797 084 | 3 550 352 | 753 268 | 2 270 334 | 1 280 018 | 64% |
| Pašvaldību budžetu transferti | 142 281 | 627 542 | 485 261 | 103 185 | 524 357 | 16% |
| Budžeta iestāžu ieņēmumi | 170 440 | 186 395 | 15 955 | 51 455 | 134 940 | 28% |
| Saņemtie ziedojumi un dāvinājumi | 0 | 0 | 0 | 0 | 0 |  |
| **Izdevumi atbilstoši funkcionālajām kategorijām** | **11 826 322** | **15 954 115** | **4 127 793** | **5 425 363** | **10 528 752** | **34%** |
| Vispārējie valdības dienesti | 1 242 954 | 1 283 032 | 40 078 | 625 039 | 657 993 | 49% |
| Sabiedriskā kārtība un drošība | 60 967 | 60 967 | 0 | 35 946 | 25 021 | 59% |
| Ekonomiskā darbība | 3 673 147 | 5 757 797 | 2 084 650 | 1 093 905 | 4 663 892 | 19% |
| Vides aizsardzība | 18 723 | 76 908 | 58 185 | 12 074 | 64 834 | 16% |
| Pašvaldības teritoriju un mājokļu apsaimniekošana | 880 998 | 1 454 357 | 573 359 | 543 645 | 910 712 | 37% |
| Veselība | 826 | 28 027 | 27 201 | 20 394 | 7 633 | 73% |
| Atpūta, kultūra un reliģija | 2 152 372 | 2 896 115 | 743 743 | 842 043 | 2 054 072 | 29% |
| Izglītība | 2 899 275 | 3 386 381 | 487 106 | 1 837 645 | 1 548 736 | 54% |
| Sociālā aizsardzība | 897 060 | 1 010 531 | 113 471 | 414 672 | 595 859 | 41% |
| **Nosaukums** | **Plāns 2021.gadam sākotnējais** | **Plāns 2021.gadam** | **Plāna izmaiņas** | **Izpilde 2021.gada pirmā pusgadā** | **Pēdējais plāns -izpilde** | **Izpildes % pret plānu** |
| **Izdevumi atbilstoši ekonomiskajām kategorijām** | **11 826 322** | **15 954 115** | **4 127 793** | **5 425 363** | **10 528 752** | **34%** |
| Atlīdzība | 4 052 933 | 4 193 349 | 140 416 | 2 333 912 | 1 859 437 | 56% |
| Preces un pakalpojumi | 2 363 954 | 2 923 010 | 559 056 | 1 203 925 | 1 719 085 | 41% |
| Subsīdijas un dotācijas | 146 799 | 224 144 | 77 345 | 143 233 | 80 911 | 64% |
| Procentu izdevumi | 6 000 | 6 000 | 0 | 3 341 | 2 659 | 56% |
| Pamatkapitāla veidošana | 4 393 646 | 7 608 760 | 3 215 114 | 1 331 711 | 6 277 049 | 18% |
| Sociālie pabalsti | 511 147 | 580 452 | 69 305 | 198 422 | 382 030 | 34% |
| Pašvaldību budžeta uzturēšanas izdevumu transferti citām pašvaldībām | 351 843 | 418 400 | 66 557 | 210 819 | 207 581 | 50% |
| **Finansēšana** | **3 991 072** | **6 755 080** | **2 764 008** | **485 443** | **6 269 637** | **7%** |
| Naudas līdzekļi perioda sākumā | 4 308 957 | 5 636 415 | 1 327 458 | 5 636 415 | 0 | 100% |
| Naudas līdzekļi perioda beigās | 238 963 | 0 | -238 963 | 4 943 617 | -4 943 617 |  |
| Aizņēmumi | 482 582 | 2 478 721 | 1 996 139 | 330 072 | 2 148 649 | 13% |
| Aizņēmumu atmaksa | 561 504 | 1 360 056 | 798 552 | 537 427 | 822 629 | 40% |

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

*Ināra Lazdiņa 64071994*

[*Inara.Lazdina@salacgriva.lv*](mailto:Inara.Lazdina@salacgriva.lv)